घूस लेते महाराष्ट्र के शिक्षा मंत्री का पीए गिरफ्तार  
मुंबई में एंटी करप्शन ब्यूरो ने महाराष्ट्र के शिक्षा मंत्री राजेन्द्र दर्डा के निजी सचिव दीपक कारंडे को 50 हजार रु की रिश्वत लेते हुए रंगे हाथों गिरफ्तार किया।
मुंबई में एंटी करप्शन ब्यूरो ने महाराष्ट्र के शिक्षा मंत्री राजेन्द्र दर्डा के निजी सचिव दीपक कारंडे को 50 हजार रु की रिश्वत लेते हुए रंगे हाथों गिरफ्तार किया।  कारंडे की गिरफ्तारी मंत्रालय में हुई। उनके साथ प्रशांत अंधारे और शिक्षा विभाग में क्लर्क प्रवीण बोडके को भी गिरफ्तार किया गया। शिकायतकर्ता नासिक में सरकारी अनुदान पर चलने वाले स्कूल के सेक्रेट्री हैं। उनका आरोप है कि अपने स्कूल के विस्तार के लिए जब उन्होंने संपर्क किया तो उनसे कारंडे ने रिश्वत मांगी।